Paracharon caecus
D'Paracharon caecus ass eng Gäisselspannenaart aus der monotypescher Gattung Paracharon an der Famill vun de Paracharontidae. Se gouf 1921 vum däneschen Zoolog Hans Jacob Hansen beschriwwen.

D'Paracharon caecus huet vill plesiomorph Eegenschaften, si ass déi eenzeg lieweg Aart vun de Paracharontidae a vun der ganzer Ënneruerdnung vun de Paleoamblypygi.

Dës rar Spannenaart ass a Guinea-Bissau endeemesch. Si lieft an Termitenhiwwelen.

D'Spann ass ronn 7 mm laang. D'Pedipalpestruktur, besonnesch d'Struktur vun de Picken an der Tharsus, ass am Verglach zu anere Gäisselspannen ongewéinlech, primitiv. En distalen Zant huet just eng Cuspid, all aner lieweg Gäisselspannen hunn zwéi Cuspiden. D'Paracharon caecus ass blann, si huet awer onentwéckelt lateral Ocellen.

Endeemesch Fauna a Guinea-Bissau
Gäisselspannen